# Außzug etlicher Zeitungen von der Türcken Kriegshandlung

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Außzug etlicher Zeitungen / von der Türcken Kriegshandlung vor Zigeth / vnd andern orten im Künigreich Hungern / auch auf dem Adriatischen Meer. |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | 1566 |
| Erscheinungsdatum: | Vorlage:none |
| Verlag: | Vorlage:none |
| Drucker: | Valentin Geyßler |
| Erscheinungsort: | |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons (Ungarische Elektronische Bibliothek) |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| Außzug etlicher Zeitungen von der Türcken Kriegshandlung 03.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* Editionsrichtlinien:
* Als Grundlage dienen die Wikisource:Editionsrichtlinien
* Überschriebene e über den Vokalen a, o und u wurden als moderne Umlaute transkribiert.
* Überschriebenes o wird mit <sup> hochgestellt, also zum Beispiel u$^o$.
* Abkürzungen sind aufgelöst.
* Außzug etlicher
* Zeitungen / von der Türcken Kriegshandlung vor Zigeth / vnd andern orten im Künigreich Hungern / auch auf dem Adriatischen Meer. 1566.
* Gedruckt zu Nürmberg / durch Valentin Geyßler.
* Erstlich wirdet vom XII. Augusti aus Wien geschriben / das
* der Ritterlich Graf von Serin / den der
* Türckische Kayser aigner person / mit
* grossem gewalt / in dem Schloß zu Sigeth /
* belegert / einen starcken außfall gethan /
* vnnd auf dem Berg / so der Türck mit einer vnzahl
* vnd menge der Schantzknecht / etlich viel tag vnnd nacht
* aufgeworffen / vnd das Schloß vberhöhen wöllen / biß in
* 600. Janitzschern / so die Schantzknecht verwaren sollen /
* erstochen / vnd der Schantzknecht auch ein guten theil
* vmbgebracht haben soll.
* Also sol auch aus gedachtem Schloß / aus einer Notschlangen /
* ein Schuß durch des Türckischen Keysers
* selbst leybszelten geschehen sein.
* Item / Es hat auch gedachter Graf aus beuelh der
* Röm: Kay: May: mit seinem vntergebnem treflichem
* Kriegßvolck / so zu Roß vnd fuß biß in 4000. starck / alle
* Prophiant in derselbigen gantzen gegendt / hinein inn die
* Besatzung gebracht / vnd das vberig rings weiß vmb jhn
* herumb / dermassen verbrent / das der Türck mangels halben
* der Prophiant aigner person / mit viel Volcks wider
* abgezogen ist / Ob aber der Rest desselbigen Volcks auch
* abziehen / oder die belegerung noch lenger beharren werde /
* das gibt die zeit zuerkennen / Sonst ist der Graf vnd
* sein Kriegßvolck / vor solchem gewalt gantz vnerschrocken /
* Got verleyhe weitter gnad.
* Ferner so ist ein hauff Tarter / inn einem streif / nechtlicher
* weil / nahendt auf Erla kommen / vnd inn den vmbligenden Dörffern vil armer vnschuldiger Christen /
* Mann vnd Weibs personen / auch vil junger Kinder erbermlich
* erschlagen vnd ermordt / auch hinter jnen / alles
* was sie gefunden / verbrennet.
* Gleicher gestalt hat ein ander hauff Tarter in Zipß /
* nit weit von des Herrn Schwendi läger / ein einfahl gethan /
* vnd etlich viel armer Christen / aus eim Dorff hinweg
* gefürt / Des hat ein guthertziger Baurßman / gedachtem
* Herrn Schwendi so eilends angezeigt / das er gleich
* alsbald den Balasij Melchior / mit seinen Vngerischen
* ringen Pferden / hinnach geschickt / das er ein guten theil
* derselben Tartern erlegt / vnd die armen Christen / so hungers
* halben schier halb todt gewesen / Gotseliglich wider
* erlediget hat.
* So seind den 16. Augusti zu Wien abermals drey
* Türckische gewaltige Herrn / inn köstlich scheinbarlichen
* Kleidungen / so vil Gelts vnd Guts bey jnen gehabt / eingefürt /
* Aber noch bißher inn einem Hauß (wie auch die
* vorigen 4. Beggen) fleissig vnnd wol verwart worden /
* Die seind allein darumb vom Türcken ab vnd zu vnns
* gefallen / das sie des Türckischen alten Hunds gecheit /
* zorn vnd vnsegliche Tyranney gefürcht vnd geflohen /
* so er nicht allein an den armen vnschuldigen Christen /
* sonder auch an seinen aignen trewisten Dienern / teglich
* mit grosser vnuernunft / viehisch vnd vnmenschlich blutdurstiger
* weiß erzeigt / Wie er dann auch newlicher Jarn
* seines aignen Bluts / auß angeborner vnmenschlicher
* Tyranney / nit verschonet / sonder sein selbst aignen Son /
* zwen Waschen / so gedachtem Son schier nit starck gnug
* gewesen / in der Cammer strangulirn vnnd erstecken helffen.
* Der Almechtige Got / wölle vns vor solchem grewlichen Christheftigem vnd blutdürstigem Feind / mit seinen
* Götlichen gnaden bewaren.
* Die Röm: Kay: May: ligen zu Rackendorff bey
* Vngerischen Altenburg / vnd stercken sich alle tag gar gewaltig /
* vnd sollen inn kürtze / zu dem hellen hauffen ghen
* Rab rucken / Der Almechtige Got verley gnad vnd glück.
* Der Kay: May: sind zeitung in diser stund kommen /
* das der Türckisch Kayser den ailfften diß zu Mittag den
* Siget / mit aller seiner macht laß stürmen / vnn hat von bemelter
* zeit an gweret biß auf den 12. zu mittag / Als solchs
* sein Oberster Wascha Beglerweg aus Natolia gesehen /
* das der Türckische Kayser ab solchem langwerigem stürmen
* zornig gewest / hat Er Wascha gesagt / Er wölle sein
* Kopff auch daran strecken / vnnd den Sturm mit seinem
* besten Kriegsvolck aigner person angeloffen / ist darauf
* von stundan erschossen worden / sampt 4000. Türcken /
* so auch aldo in solchem Sturm bliben / ausserhalb der / so
* beschediget / deren zal vnbewust / Got dem Herrn sey lob.
* Item / man sagt auch von grossem hunger / so vnter
* den Türcken da ist.
* Die Türckisch Armada / so jetzt ein zeitlang in dem
* Golpho / nit ferr von Venedig gelegen / vnnd letzlich inn
* Apulia eingefallen / haben daselbsten etliche Stetlein / die
* sie an Volck öde gefunden / geblündert vnd verbrent.
* Man schreibt auch / das etlich derselben Türcken / solche
* grosse Christenfeind gewesen / als sie gesehen / das daß
* Volck alles geflohen gewesen / zu spot der Christen / etliche
* tode Cörper außgegraben / vnn verbrent haben sollen.
* Aber Villafrancka vnnd andern Stetten / so besetzt
* gewesen / haben die Türcken grossen schaden genommen /
* vnd ob ein tausendt guter Türcken verloren / vnd darauf mit einer gantzen Armada wider zuruck auf dz Türckisch
* Allauolana gezogen / Deshalben sich die arme Christenheit
* abermal dest weniger dis Jar / vor diser Armada zubesorgen /
* Got verley allenthalben auf vnser seiten gnad
* vnd sieghaften beystand / Amen.
* Andere Zeitungen / vom XXI.
* Augusti / aus Wien. 1566.
* Wiewol der Türckische Kayser in aigner person /
* das starcke Schloß vnd beuestigung Ziget / mit
* allem gewalt heftig belegert / vnd dasselbige inn die 24.
* stund gestürmbt / So hat er doch (Got dem Almechtigen
* sey lob) nichts geschaft / sonder vil mehr mit schaden wider
* ablassen / vnd ahziehen müssen / Dann sich der Ritterlich
* Oberste in Ziget / der Graf von Serin / mit seinem
* bey sich habendem Kriegßvolck / ernstlich zur gegenwehr
* gestelt / vnnd treffenlich vnter die Feinde / auch des Türckischen
* Kaysers selbst Zelt geschossen. Vnder anderm
* ist auch seiner Obersten vnd Wascha einer aus Gretia /
* so ein treflicher Kriegßman sein soll / erschossen worden /
* darob sich der Türck dermassen entsetzt / das er in die zwo
* meil wegs zuruck gewichen. Wie man nun im Leger aufbrochen /
* ist Wolgedachter Graf / mit seinem Volck aus
* Zigeth gefallen / vnd in die 1000. Türckischer Schantzgreber /
* auch 800. Janitzschern zu todt geschlagen.
* Vnd dieweil der Türckische Kayser mit seinen Bassen
* so tyrannisch handelt / vnd jr viel lest vmbbringen / Ist
* sein Volck darob etwas vnwillig / wil jhm nicht trawen /
* kompt desselben auch vil inn der Christen Leger / vnd geben der Kay: May: von des Türcken vorhaben / gute
* kundschaft.
* Sonst ist die Kay: May: noch auf dato zu Vngerischen
* Aldenburg [g]ewest / des vorhabens teglich zu dem
* hellen hauffen zuziehen / Ir May: ist mit sehr gutem
* Kriegßvolck / vnd mehr denn man sich versehen / gefast / gehet
* auch noch zur zeit an Prophiant nichts ab. Desgleichen
* sein die Beuestigungen / fürnemlich Zigeth vnn Gula /
* mit Volck vnnd Munition dermassen versehen / das
* (wils Got) der Türck jnen nichts aberhalten / sonder viel
* mehr aus mangel der Prophiant / welche bey jhnen gantz
* klein / darob in nachteil vnd spot gerathen sol / etc. Got der
* Almechtig wölle den armen betrangten Christen /
* ferner aus gefahr vnd not helffen / vnd vnserm
* Kayser gnedigen sieg verleyhen /
* AMEN.

## Anmerkungen (Wikisource)

* ↑ Nikola Šubić Zrinski (*1508, †1566), siehe Wikipedia
* ↑ Janitscharen
* ↑ leichte Kanone mit etwas größerem Kaliber als eine Feldschlange
* ↑ Tartaren
* ↑ Zips, siehe Artikel in der Wikipedia
* ↑ Lazarus von Schwendi (*1522, †1584), siehe Artikel in der Wikipedia
* ↑ heute Rajka
* ↑ heute Mosonmagyaróvár
* ↑ Pascha
* ↑ Villafranca, da es mehrere Städte dieses Namens in Italien gibt, ist nicht klar welches gemeint ist